ওয়াল্টার ব্রেনান

**ওয়াল্টার অ্যান্ড্রু ব্রেনান** (; ২৫ জুলাই ১৮৯৪ - ২১ সেপ্টেম্বর ১৯৭৪) হলেন একজন মার্কিন অভিনেতা। তাকে চরিত্র অভিনেতা হিসেবে পর্দায় দেখা যেত এবং তিনি পশ্চিমাধাঁচের চলচ্চিত্রের পার্শ্ব চরিত্র, কমনীয় বা রাগান্বিত চরিত্রে অভিনয় করে প্রসিদ্ধি লাভ করেন। তিনি ১৯৩৬, ১৯৩৮ ও ১৯৪০ সালে শ্রেষ্ঠ পার্শ্ব অভিনেতা বিভাগে তিনটি একাডেমি পুরস্কার অর্জন করেন। তিনি তিনটি একাডেমি পুরস্কার অর্জন করা মাত্র তিনজন অভিনয়শিল্পীর (বাকি দুজন হলেন জ্যাক নিকোলসন ও ড্যানিয়েল ডে-লুইস) মধ্যে একজন।

ম্যাসাচুসেট্‌সের লিনে জন্মগ্রহণকারী ব্রেনান চলচ্চিত্রের অতিরিক্ত শিল্পী হিসেবে কাজ শুরু করেন। তিনি প্রথম মূল ভূমিকায় কাজের সুযোগ পান হাওয়ার্ড হক্‌সের *বারবারি কস্ট* (১৯৩৫) চলচ্চিত্রে। তিনি *[[কাম অ্যান্ড গেট ইট (১৯৩৬-এর চলচ্চিত্র)|কাম অ্যান্ড গেট ইট]]* (১৯৩৬), *[[কেন্টাকি (চলচ্চিত্র)|কেন্টাকি]]* (১৯৩৮) ও *[[দ্য ওয়েস্টার্নার (চলচ্চিত্র)|দ্য ওয়েস্টার্নার]]* (১৯৪০) ছবিতে অভিনয় করে তিনটি একাডেমি পুরস্কার অর্জন করেন। এছাড়া তিনি *[[সার্জেন্ট ইয়র্ক (চলচ্চিত্র)|সার্জেন্ট ইয়র্ক]]* (১৯৪১) চলচ্চিত্রে অভিনয়ের জন্য আরেকটি একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল *[[টু হ্যাভ অ্যান্ড হ্যাভ নট (চলচ্চিত্র)|টু হ্যাভ অ্যান্ড হ্যাভ নট]]* (১৯৪৪), *[[মাই ডার্লিং ক্লেমেন্টিন]]* (১৯৪৬), *[[রেড রিভার (১৯৪৮-এর চলচ্চিত্র)|রেড রিভার]]* (১৯৪৮), ও *[[রিও ব্র্যাভো (চলচ্চিত্র)|রিও ব্র্যাভো]]* (১৯৫৯)।

## প্রারম্ভিক জীবন
ব্রেনান ১৮৯৪ সালের ২৫শে জুলাই ম্যাসাচুসেট্‌স অঙ্গরাজ্যের লিন শহরে জন্মগ্রহণ করেন। তার পৈতৃক নিবাস ছিল ম্যাসাচুসেটসের সোয়ামস্কটে। তার পিতা উইলিয়াম জন ব্রেনান (২ সেপ্টেম্বর ১৮৬৮ - ১৭ আগস্ট ১৯৩৬) ছিলেন একজন প্রকৌশলী ও উদ্ভাবক এবং মাতা মার্গারেট এলিজাবেথ (জন্মনাম: ফ্ল্যানাগান, ৪ জুন ১৮৬৯ - ১ ফেব্রুয়ারি ১৯৫৫)। তাদের তিন সন্তানের মধ্যে ব্রেনান ছিলেন দ্বিতীয়। তার পিতামাতা দুজনেই আইরিশ বংশোদ্ভূত। ব্রেনান কেমব্রিজের রিঞ্জ টেকনিক্যাল হাই স্কুলে প্রকৌশল বিষয়ে পড়াশোনা করেন। বিদ্যালয়ে থাকাকালীনই ব্রেনান অভিনয়ের প্রতি আগ্রহী হন। ১৫ বছর বয়স থেকে তিনি ভডেভিলে অভিনয় শুরু করেন।

ব্যাংকে কেরানি হিসেবে কর্মরত অবস্থায় তিনি মার্কিন যুক্তরাষ্ট্রের সেনাবাহিনীতে যোগ দেন এবং প্রথম বিশ্বযুদ্ধে ফ্রান্সে ১০১তম ফিল্ড পদাতিক সৈন্য রেজিমেন্টে প্রাইভেট হিসেবে দায়িত্ব পালন করেন। তিনি ফ্রান্সে দুই বছর ছিলেন। সেখান গ্যাস নির্গত হওয়ায় তার ভোকাল কর্ড ক্ষতিগ্রস্ত হয়, যার ফলে তার পর্দা ট্রেডমার্ক ভিন্নধর্মী সুতীক্ষ্ণ ও উচ্চ-স্বরগ্রাম বিশিষ্ট কণ্ঠ রয়ে যায়, যা পরবর্তী দশক জুড়ে অনুকরণের জন্য তারকাদের কাছে জনপ্রিয় হয়ে ওঠে।

যুদ্ধের পর তিনি বস্টনে একটি সংবাদপত্রে অর্থ সংক্রান্ত বিষয়ের প্রতিবেদক হিসেবে কাজ করেন। তিনি গুয়াতেমালায় গিয়ে আনারস উৎপাদনের পরিকল্পনা করেছিলেন, কিন্তু শেষ পর্যন্ত লস অ্যাঞ্জেলেসে থিতু হন। ১৯২০-এর দশকের শুরুতে তিনি আবাসন শিল্পে সমৃদ্ধি লাভ করেন, কিন্তু ১৯২৫ সালে আবাসন শিল্পে ধস নামলে উপার্জিত অধিকাংশ অর্থ হারান।

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৮৯৪-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার গীতরচয়িতা
বিষয়শ্রেণী:ক্যালিফোর্নিয়ার রিপাবলিকান
বিষয়শ্রেণী:মার্কিন কান্ট্রি গায়ক
বিষয়শ্রেণী:মার্কিন কান্ট্রি গায়ক-গীতিকার
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন নির্বাক চলচ্চিত্র অভিনেতা
বিষয়শ্রেণী:ম্যাসাচুসেট্‌সের অভিনেতা
বিষয়শ্রেণী:ম্যাসাচুসেট্‌সের গায়ক
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:মার্কিন যুক্তরাষ্ট্রে রক্ষণশীলতা
বিষয়শ্রেণী:২০শ শতাব্দীর মার্কিন সঙ্গীতশিল্পী